CELEX: 32007R0166
Language: et
Date: 2007-02-16 00:00:00
Title: Komisjoni määrus (EÜ) nr 166/2007, 16. veebruar 2007 , teatavate kaupade klassifitseerimise kohta kombineeritud nomenklatuuris

21.2.2007   
            
            
               ET
            
            
               Euroopa Liidu Teataja
            
            
               L 52/3
            
         
      KOMISJONI MÄÄRUS (EÜ) nr 166/2007,
   16. veebruar 2007,
   teatavate kaupade klassifitseerimise kohta kombineeritud nomenklatuuris
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühtse kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kaupade kombineeritud nomenklatuuri klassifitseerimise üldreeglid. Need reeglid kehtivad ka mis tahes muu nomenklatuuri suhtes, mis põhineb kas täielikult või osaliselt kombineeritud nomenklatuuril või mis lisab sellele mis tahes täiendava alajaotise ja mis on kehtestatud ühenduse erisätetega selleks, et kohaldada kaubavahetusega seotud tariifi- või muid meetmeid.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi all, lähtuvalt 3. veerus esitatud põhjendustest.
            
         
               (4)
            
            
               On asjakohane sätestada, et liikmesriikide tolliasutuste väljastatavale siduvale tariifiinformatsioonile nomenklatuuri kaupade klassifitseerimise kohta, mis ei ole käesoleva määrusega kooskõlas, võib siduva tariifiinformatsiooni valdaja tugineda veel kolme kuu vältel, vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi all.
   Artikkel 2
   Liikmesriikide tolliasutuste väljastatavale siduvale tariifiinformatsioonile, mis ei ole käesoleva määrusega kooskõlas, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu jooksul.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 16. veebruar 2007
      
         
            Komisjoni nimel
         
         
            komisjoni liige
         
         László KOVÁCS
         
      
   
   
      (1)  EÜT L 256, 7.9.1987, lk 1. Määrust on viimati muudetud määrusega (EÜ) nr 1930/2006 (ELT L 406, 30.12.2006, lk 9).
   
      (2)  EÜT L 302, 19.10.1992, lk 1. Määrust on viimati muudetud määrusega (EÜ) nr 1791/2006 (ELT L 363, 20.12.2006, lk 1).
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  1
               
               
                  2
               
               
                  3
               
            
                  
                              1.
                           
                           
                              Jaemüügiks pakendatud tualett-tarvete komplekt, milles on:
                              
                                          —
                                       
                                       
                                          tops,
                                       
                                    
                                          —
                                       
                                       
                                          seebialus,
                                       
                                    
                                          —
                                       
                                       
                                          silindrikujuline hambaharjahoidja ja
                                       
                                    
                                          —
                                       
                                       
                                          vedelseebidosaator.
                                       
                                    Vedelseebidosaator koosneb fajansist anumast ja plastpumbast. Teised esemed on fajansist.
                              Kõik tooted on ühesuguse kujundusega.
                              Neid kasutatakse tualett-tarvetena.
                              Vt fotot (1)
                              
                           
                        
               
                  6912 00 50
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1, 3b ja 6 ning CN-koodide 6912 00 ja 6912 00 50 sõnastusega.
                  Tollile esitatud kujul moodustavad tualett-tarbed komplekti klassifitseerimise üldreegli 3b mõistes.
                  See tuleb klassifitseerida vastavalt materjalile (keraamika), mis määrab komplekti põhiomaduse.
               
            
                  
                              2.
                           
                           
                              Toode, milles on:
                              
                                          —
                                       
                                       
                                          kaanega prill-laud (plastmassist),
                                       
                                    
                                          —
                                       
                                       
                                          elektromehaaniline liigutatav pihusti ja
                                       
                                    
                                          —
                                       
                                       
                                          elektrotermiline seade.
                                       
                                    Tootel on mitmeid funktsioone, nt vee soojendamine, vee pihustamine ja pinna kuivatamine.
                           
                        
               
                  8516 79 70
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1, 3c ja 6 ning CN-koodide 8516, 8516 79 ja 8516 79 70 sõnastusega.
                  Toode on liitartikkel, mis koosneb erinevatest komponentidest. Iga komponent klassifitseeritakse eri rubriiki (plastist sanitaartehnikatoode rubriiki 3922, elektromehaanilise koduseadmena pihusti rubriiki 8509 ning elektrotermiline seade rubriiki 8516).
                  Ükski toote komponent ei anna tootele selle põhiomadust.
                  Seetõttu tuleb toode kombineeritud nomenklatuuri klassifitseerimise üldreegli 3c järgi klassifitseerida rubriiki 8516 (rubriiki, mis on neid võrdsel määral kirjeldavate rubriikide numbrilises järjestuses kõige viimane).
               
            
                  
                              3.
                           
                           
                              Aparatuur, milles on:
                              
                                          —
                                       
                                       
                                          AM/FM-raadiovastuvõtja,
                                       
                                    
                                          —
                                       
                                       
                                          7kanaline võimendi,
                                       
                                    
                                          —
                                       
                                       
                                          digitaalheliprotsessor,
                                       
                                    
                                          —
                                       
                                       
                                          videomuundur ja
                                       
                                    
                                          —
                                       
                                       
                                          kaugjuhtimispult.
                                       
                                    Toode on mõeldud koduseks audio- ja videomeelelahutuseks.
                              Seade võtab vastu signaale eri allikatest (nt DVD-mängija, satelliitvastuvõtja, kassettpleier, videosalvesti).
                              Helisignaalid võidakse dekodeerida ja muundada digitaal-analoogmuunduris enne võimendamist.
                              Videosignaalid sünkroniseeritakse helisignaaliga. Parema pildikvaliteedi saamiseks võidakse neid ka võimendada.
                           
                        
               
                  8527 99 00
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, XVI jaotise märkusega 3 ning CN-koodide 8527 ja 8527 99 sõnastusega.
                  XVI jaotise märkuse 3 tähenduses on komponendiks, mis määrab liitseadme põhifunktsiooni, raadiovastuvõtja.
                  Heli võimendamine ja töötlemine ning videopildi sünkroniseerimine ja võimendamine on teisejärgulised funktsioonid võrreldes raadiosaadete vastuvõtmisega.
                  Seega klassifitseeritakse liitseade raadiovastuvõtjana CN-koodi 8527 99 00 alla.
               
            
                  
                              4.
                           
                           
                              Uus kolmerattaline, survesüütega sisepõlemis-kolbmootoriga mootorsõiduk täismassiga üle 20 t.
                              Sõiduk koosneb kabiiniga mootoršassiist.
                              Kui sõiduk tollile esitatakse, siis ei ole sellele paigaldatud veo-laadimisseadmeid ega põllumajandusseadmeid.
                           
                        
               
                  8704 23 91
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, grupi 87 märkusega 3 ning CN-koodide 8704, 8704 23 ja 8704 23 91 sõnastusega.
                  Kabiiniga mootoršassiid, millele võib paigaldada erinevaid veo-laadimis- ja põllumajandusseadmeid (mis ei moodusta ühtset mehaanilist tervikut) ei või klassifitseerida gruppi 84.
                  Vastavalt grupi 87 märkusele 3 tuleb see klassifitseerida rubriiki 8704.
                  Vt ka HS selgitavad märkused, rubriigid 8432, 8704 ja 8705.
               
            
                  
                              5.
                           
                           
                              Uus kolmerattaline, survesüütega sisepõlemis-kolbmootoriga mootorsõiduk täismassiga üle 20 t.
                              Sõiduk koosneb kabiiniga mootoršassiist. Šassiile on paigaldatud tahkete ainete laotur (tööseade) põllumajandustöödeks.
                              Sõidukiga võib sõita ka üldkasutatavatel teedel.
                           
                        
               
                  8705 90 90
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 8705, 8705 90 ja 8705 90 90 sõnastusega.
                  Sõiduk ei ole rubriigi 8432 iseliikuv ratastega masin, kuna mootoršassiile saab paigaldada mitmesuguseid erinevaid tööseadmeid.
                  Kuna kabiini ja tööseadmetega mootoršassii ei moodusta ühtset mehaanilist tervikut, käsitatakse sõidukit rubriiki 8705 kuuluva eriotstarbelise mootorsõidukina.
                  Vt ka HS selgitavad märkused, rubriigid 8432 ja 8705.
               
            
         
      
         (1)  Foto on esitatud üksnes illustratsiooniks.